Jovan Trajković
Jovan Trajković (Pančevo, 27. novembar 1907 — okolina Morovića, 25. februar 1942), službenik, jedan učesnika bega robijaša-komunista iz Sremskomitrovačkog zatvora, avgusta 1941. godine.

Biografija 
Rođen je 27. novembra 1907. godine u Pančevu.

Revolucionarnom radničkom pokretu priključio se krajem dvadesetih godina, a član Komunističke partije Jugoslavije (KPJ) postao je 1929. godine. Zbog komunističke aktivnosti, uhapšen je i 11. decembra 1929. godine osuđen od Državnog suda za zaštitu države na 12 godina robije. Presudom Okružnog suda u Sremskoj Mitrovici, 21. juna 1934. godine, kazna mu je povećana za još dve godine, zbog učešća u martovskim demonstracijam osuđenika-komunsta. Kaznu je izdržavao u zatvorima u Sremskoj Mitrovici, Mariboru i Lepoglavi.

Jedan je od učesnika bega grupe od 32. robijša-komunista iz Sremskomitrovačkog zatvora, koje je itvršeno 22. avgusta 1941. godine. Posle bega se priključio Fruškogorskom partizanskom odredu. Poginuo je 25. februara 1942. godine, kod Morovića u sukobu s ustaškom patrolom.

Ekonomsko-trgovinska škola u Zrenjaninu nosi njegovo ime.

Literatura 
 Mala enciklopedija Prosveta. Beograd, 1959. godina.

Jugoslavenski partizani
Biografije, Pančevo
Vojvodina u Narodnooslobodilačkoj borbi
Beg iz sremskomitrovačkog zatvora